**Latvijas pauerliftinga federācijas**

**Valdes sēdes protokols Nr. 01/21**

*Valdes sēde norisinās attālināti platformā: GoogleMeet..*

*2021. gada 12 martā plkst. 18:30*

Piedalās:

Andrejs Rožlapa – SP

Mārcis Pauls – Rīga Olymp.

Arnis Rukmanis – SP

Arnis Šķēls – SP

Jana Jansone – Apolons.

Aigars Cīrulis – Gulbenes KSP

Gints Reinholds – Aizkraukles SC

Aleksandrs Andronovs – Impulss Jēkabpils

Papildus uzaicinātie:

Raimonds Liepiņš – Legacy

Oskars Paeglekalns – Legacy

Nepiedalās:

Jurijs Ivaņušins – Aizkraukles SC.

LPF valdes sēdi vada: Andrejs Rožlapa.

Protokolē: Gints Reinholds

Dienas kārtība:

1. O. Paeglekalna un R.Liepiņa aktivitātes sociālajās platformās.
2. 2020. g budžeta izpilde.
3. Obligāts dopinga seminārs pēc jebkura *iekritušā*, kontroles telpu prasības.
4. Jaunās prasības no LSFP.
5. 2021. g budžeta projekts.
6. IPF Statūtu grozījumi un nolikums.
7. Izlases treneru nolikuma izmaiņas.
8. Sieviešu komitejas nolikums.
9. Apliecinājums *bez termiņa*, sportista statusa definīcija.
10. Statūtu grozījumi un LPF nolikums.
11. LPF starptautiskā izlase 2021. gadam. Jekaterinburga. Tiesneši.

**1. O. Paeglekalna un R. Liepiņa aktivitātes sociālajās platformās.**

Diskusijas priekšmets. A.Rožlapa informē par Legacy sportistu R. Liepiņa un O. Paeglekalna izveidoto podkāstu sēriju un domubiedru grupu “Powerlifting Latvia” Facebook portālā. Tā kā ir saņemtas vairākas sūdzības par šajos podkāstos izskanējušajiem viedokļiem, kā arī domubiedru grupas nosaukums ir provokatīvs uz valdes sēdi sniegt savu viedokli ir uzaicināti abi Legacy sportisti. Abi sportisti apgalvo, ka viņu aktivitāšu mērķis ir tikai veicināt diskusijas un viedokļu apmaiņu par pauerliftingu, kā arī noliedz, ka diskusijas būtu provokatīvas vai aizvainojošas.

Diskusijā iesaistās: A. Rožlapa, A.Rukmanis, M.Pauls, A. Šķēls. J.Jansone, G.Reinholds, R. Liepiņš, O. Paeglekalns.

Nolēma (ar astoņām balsīm par):

1. Lūgt nomainīt domubiedru grupas nosaukumu no *Powerlifting Latvia* uz kādu neitrālāku nosaukumu, ar mērķi, lai portāla apmeklētāji nesaista to ar LPF.

**2. 2020. g. budžeta izpilde.**

Diskusijas priekšmets. A.Rožlapa iepazīstina ar 2020 gada budžeta izpildi. Būtiskākie punkti:

* Budžeta ieņēmumi no saimnieciskās darbības ~ 60 % no plānotā, atbilstoši noritējušo maču procentuālajam skaitam.
* Gūti būtiski papildus ieņēmumi – Valsts atbalsts Covid seku mazināšanai
* Izdevumi sacensību organizēšanai proporcionāli sacensību ieņēmumiem – par 60% mazāki
* Veiktas būtiskas pamatlīdzekļu – svaru inventāra un tehnoloģiskā nodrošinājuma iegādes par Covid līdzekļiem
* Ir Covid budžeta līdzekļu pārpalikums 2021. gadam.

Diskusijā iesaistās: A. Rožlapa, A.Rukmanis, M.Pauls, A. Šķēls.

Nolēma (ar astoņām balsīm par):

1. Pieņemt A. Rožlapas ziņojumu

**3. Obligāts antidopinga seminārs pēc jebkura *iekritušā*, kontroles telpu prasības.**

Diskusijas priekšmets. A Rožlapa iepazīstina par LPF uzņemtajām saistībām sadarbībā ar Latvijas Antidopinga biroju: Sacensību organizatoriem ir pienākums nodrošināt telpas dopinga kontroļu veikšanai atbilstoši noteiktai tehniskajai specifikācijai kā arī, gadījumā, ja kāds sportists uzrādījis pozitīvu dopinga testa rezultātu, LPF pienākums ir organizēt antidopinga semināru.

Diskusijā iesaistās: A. Rožlapa, A. Šķēls, J. Jansone, A. Cīrulis.

Nolēma (ar astoņām balsīm par):

1. Pieņemt A. Rožlapas ziņojumu.

**4. Jaunās prasības no LSFP.**

Diskusijas priekšmets. A Rožlapa informē par gaidāmajām prasībām no LSFP. Paredzama jauna sportistu uzskaites kārtība, kā arī nepieciešams papildināt mājas lapu ar sekojošo informāciju: publisks licencēto sportistu reģistrs, kā arī informācija par iespējām nodarboties ar pauerliftingu.

Diskusijā iesaistās: A. Rožlapa, A. Šķēls, J. Jansone, A. Cīrulis.

Nolēma (ar astoņām balsīm par):

1. Pieņemt A.Rožlapas ziņojumu.
2. Uzdot M. Paulam mēneša laikā veikt nepieciešamās izmaiņas mājas lapā.

**5. 2021. g. budžeta projekts.**

Diskusijas priekšmets. A Rožlapa iepazīstina ar 2021. g pagaidu budžeta projektu, jo ir saņemta tikai daļēja informācija no LSFP par valsts finansējumu 2021. gadam.

Būtiskākie punkti:

* Veidot 2021. gada bezdeficīta budžetu
* 2021. g. budžeta ietvaros: Apmaksāt starptautiskajās sacensībās dalības un dopinga kontroles maksu visiem izlases sportistiem, apmaksāt pilnībā starptautiskās klases tiesnešu dalību starptautiskajās sacensībās.

Diskusijā iesaistās: A. Rožlapa, A. Šķēls, J. Jansone, A. Cīrulis.

Nolēma (ar astoņām balsīm par):

1. Apstiprināt 2021. g. pagaidu budžetu.

**6. IPF Jaunumi - statūtu grozījumi un nolikums.**

Diskusijas priekšmets. A Rožlapa iepazīstina ar IPF statūtu un nolikuma grozījumiem:

* IPF normatīvu aktu sasaisti ar SOK normatīvajiem aktiem,
* CAS kā augstāko juridisko instanci sporta strīdu gadījumos, bet tikai tad, ja izsmeltas visas strīdu iespējas nacionālā līmenī,
* Nepieciešamību diskvalificēt sportistus, kuri piedalījušies sacensībās kuras organizē organizācija, kas nav WADA kodeksa parakstītāja,
* Citā valstī dzīvojošie atlēti drīkst piedalīties šīs valsts sacensībās tikai ar savas nacionālās federācijas rakstisku atļauju,
* Katra atlēta pienākums ir piedalīties apbalvošanas ceremonijā, pretējā gadījumā atlēta rīcība tiks vērtēta kā izvairīšanā no dopinga kontroles.
* Katrai nacionālajai federācijai ir nepieciešams realizēt Antidopinga izglītības programmu

Diskusijā iesaistās: A. Rožlapa, A.Rukmanis, M.Pauls, A. Šķēls, J. Jansone, A. Cīrulis.

Nolēma (ar astoņām balsīm par):

1. Pieņemt A.Rožlapas ziņojumu.
2. Visās sacensībās ieviest prasību sportistiem obligāti piedalīties apbalvošanas ceremonijā, ar nosacījumu, ka apbalvošanas ceremonija seko sportista kategorijas startiem.
3. Uzdot A. Cīrulim 1 mēneša laikā veikt LPF iekšējo normatīvo aktu auditu – atbilstības izvērtējumu jaunajai IPF konstitūcijai un nolikumam.

**7. Nolikuma “Par Latvijas izlases vecāko treneri” izmaiņas.**

Diskusijas priekšmets. A. Rožlapa aktualizē situāciju: LPF joprojām ir vakanta izlases vecākā trenera vieta, izlases trenera pienākumu izpilde daļēji ir uzticēta pārējiem valdes locekļiem, savukārt nolikumu “Par Latvijas izlases vecāko treneri” nepieciešams mīkstināt.

Diskusijā iesaistās: A. Rožlapa, A. Šķēls, J. Jansone, A. Cīrulis.

Nolēma (ar astoņām balsīm par):

1. Apstiprināt nolikuma izmaiņas.
2. Mēneša laikā A. Cīrulim izstrādāt konkursa “Par Latvijas izlases vecāko trenera pienākumu izpildītāju” nolikumu, kā arī LPF izsludināt izlases vecākā trenera konkursu.

**8. Sieviešu komitejas nolikums.**

Diskusijas priekšmets. A Rožlapa iepazīstina ar to, ka A.Cīrulis izstrādājis sieviešu komitejas nolikumu.

Diskusijā iesaistās: A. Rožlapa, A. Šķēls, J. Jansone, A. Cīrulis.

Nolēma (ar astoņām balsīm par):

1. Apstiprināt sieviešu komitejas nolikumu.

**9. Apliecinājums “bez termiņa”, sportista statusa definīcija.**

Diskusijas priekšmets. A. Rožlapa informē par nepieciešamību veikt formulējuma korekcijas formulārā – apliecinājumā, ko paraksta katrs sportists pirms sacensībām.

Diskusijā iesaistās: A. Rožlapa, A. Šķēls, J. Jansone, A. Cīrulis.

Nolēma (ar astoņām balsīm par):

1. Apstiprināt apliecinājuma izmaiņas.

**10. Statūtu grozījumi un LPF nolikums.**

Diskusijas priekšmets. A Rožlapa iepazīstina ar plānotajiem grozījumiem LPF statūtos. Jaunais statūtu projekts ir mūsdienīgs, atbilst IPF normatīvajiem aktiem un arī aktuālajai Latvijas sporta likumdošanai. Nepieciešams arī izveidot LPF nolikumu, kas sasaistītu LPF statūtus ar pārējiem LPF normatīvajiem aktiem.

Diskusijā iesaistās: A. Rožlapa, A. Šķēls, J. Jansone, A. Cīrulis.

Nolēma (ar astoņām balsīm par):

1. Pieņemt A.Rožlapas statūtu grozījuma projektu.
2. Uzdot A. Cīrulim mēneša laikā izstrādāt kārtību kādā ar statūtu projektu tiek iepazīstināti LPF biedri, kā notiek balsošanas process.
3. Uzdot A. Cīrulim līdz nākamajai valdes sēdei izstrādāt LPF nolikumu.

**11. LPF starptautiskā izlase 2021. gadam. Jekaterinburga. Tiesneši.**

Diskusijas priekšmets. A Rožlapa aktualizē Latvijas izlases dalībnieku sastāvu 2021. gadam, jautājumu par tiesnešu nodrošinājumu starptautiskajos mačos.

Diskusijā iesaistās: A. Rožlapa, A. Šķēls, J. Jansone, A. Cīrulis.

Nolēma (ar astoņām balsīm par):

1. Pieņemt A.Rožlapas ziņojumu
2. Uzdot A. Šķēlam mēneša laikā izstrādāt starptautiskās klases tiesnešu dalības plānu šim gadam.

Pilnvarot šādus biedrus parakstīt šo protokolu:

Andreju Rožlapu

Gintu Reinholdu

Biedru paraksti.

A. Rožlapa / /

G.Reinholds / /